stanford-oval/wikipedia huggingface dataset:
Rick McCallum

| Rick McCallum |
| --- | --- |
 McCallum vuonna 2007.
Henkilötiedot
Syntynyt: 23. elokuuta 1952 (ikä 72) Heidelberg, Saksa
Ammatti:  tuottaja
Aiheesta muualla
IMDb
Richard ”Rick” McCallum (s. 23. elokuuta 1952 Heidelberg) on saksalaissyntyinen yhdysvaltalainen elokuvatuottaja. Hänet tunnetaan parhaiten Indiana Jones Junior -televisiosarjan ja Tähtien sota -elokuvasarjan vuosien 1999–2005 ”esiosien” (Episodi I – Pimeä uhka, Episodi II – Kloonien hyökkäys ja Episodi III – Sithin kosto) tuottajana.
Aiheesta muualla

Rick McCallum Internet Movie Databasessa. (englanniksi)
Rainer Hunold

Rainer Hunold (s. 1. marraskuuta 1949 Braunschweig, Saksa) on saksalainen näyttelijä, joka on tehnyt pitkän uran televisiossa ja elokuvissa. Hänen suurin roolinsa on ollut tohtori Rainer Franck Kahden keikassa (Ein fall für zwei) jaksoissa 61–151 (1988–1997). Hän on näytellyt televisiosarjassa Dr. Sommerfeld Neues vom Bulowbogen. Nykyisin hän näyttelee Bernd Reutheria tv-sarjassa Syyttäjä (Der Staatsanwalt). Hän asuu Berliinissä vaimonsa ja lastensa kanssa.
Aiheesta muualla

Rainer Hunold Internet Movie Databasessa. (englanniksi)
Renault RS01

| Renault RS01 |
| --- | --- |

Talli:   Equipe Renault Elf
Suunnittelija(t):   André de Cortanze  Francois Castaing
Kuljettajat:   Jean-Pierre Jabouille  René Arnoux
Teknisiä tietoja
Renkaat:  Michelin
Polttoaine:  Elf
Runko:  alumiinimonokokki
Moottori:  Renault Gordini EF1
Voimansiirto:  5-vaihteinen manuaali
Kilpailuhistoria
Debyytti:  Britannian GP 1977
Kilpailuja:  29
Voittoja:  0
Paalupaikkoja:  1
Nopeimpia kierroksia:  0
Palkintosijoja:  0
MM-pisteitä:  3
Valmistajien maailmanmestaruuksia:  0
Kuljettajien maailmanmestaruuksia:  0
Renault RS01 on Renault-tallin ensimmäinen Formula 1 -auto, jolla se kilpaili sarjassa kausilla 1977–1979. RS01 oli ensimmäinen turboahdetulla moottorilla varustettu F1-auto. Auton suunnittelusta vastasivat André de Cortanze ja Francois Castaing. Myös auton kuljettajana toiminut Jean-Pierre Jabouille osallistui suunnittelutyöhön. Toiseksi kuljettajaksi kaudelle 1979 pestattiin René Arnoux.
Auto esiteltiin 10. toukokuuta 1977 Pariisissa ja Jabouille teki sillä kilpailudebyytin Britannian GP:ssa 1977 Silverstonen radalla. Auto kärsi aluksi luotettavuusongelmista ja se saikin kilpailijoiltaan lempinimen keltainen teekannu (eng. yellow teepot). Suurimmat ongelmat autossa kohdistuivat turbon kuuluisaan "viiveeseen", joka vaikeutti auton hallittavuutta, ja moottorin ylikuumenemiseen.
Ensimmäiset ja ainoaksi jääneet MM-pisteet Jabouille saavutti autolla Yhdysvaltain GP:sta 1978, jossa hän sijoittui neljänneksi. Ainoan autolla saavutetun paalupaikan hankki Jabouille Etelä-Afrikan GP:sta 1979.
Renault osallistui RS01-autollaan yhteensä 29 GP:hin, joissa se keskeytti 20 kertaa ja selviytyi maaliin seitsemästi. Jabouille karsiutui Kanadan GP:sta 1977 ja talli vetäytyi Länsi-Yhdysvaltain GP:sta 1979 Jabouillen loukkaannuttua.
Teknisiä tietoja

Moottori: Renault Gordini EF1, 1 492cc (1.5 L) 90° V6T, 525 hv @ 11 000 rpm
Vaihdelaatikko: Hewland FG400, 5-vaihteinen manuaali
Renkaat: Michelin
Polttoaine ja öljy: Elf
Sponsorit: Elf, Tissot, Cibié
Tulokset kilpailuittain

(Lihavointi tarkoittaa paalupaikkaa ja kursivointi kilpailun nopeinta kierrosta)
| Kausi | Talli | Moottori/ Renkaat | Kuljettaja(t) | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | Renault | Renault V6-Turbo M |  | ARG | BRA | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN | 0 | - |
| 1977 | Renault | Renault V6-Turbo M | Jean-Pierre Jabouille |  |  |  |  |  |  |  |  |  | Kesk. |  |  | Kesk. | Kesk. | Kesk. | DNQ |  | 0 | - |
| 1978 | Renault | Renault V6-Turbo M |  | ARG | BRA | RSA | USW | MON | BEL | ESP | SWE | FRA | GBR | GER | AUT | NED | ITA | USA | CAN |  | 3 | 12. |
| 1978 | Renault | Renault V6-Turbo M | Jean-Pierre Jabouille |  |  | Kesk. | Kesk. | 10 | NC | 13 | Kesk. | Kesk. | Kesk. | Kesk. | Kesk. | Kesk. | Kesk. | 4 | 12 |  | 3 | 12. |
| 1979 | Renault | Renault V6-Turbo M |  | ARG | BRA | RSA | USW | ESP | BEL | MON | FRA | GBR | GER | AUT | NED | ITA | CAN | USA |  |  | 0 (26) | 6. |
| 1979 | Renault | Renault V6-Turbo M | Jean-Pierre Jabouille | Kesk. | 10 | Kesk. | Louk. | Kesk. | Kesk. |  |  |  |  |  |  |  |  |  |  |  | 0 (26) | 6. |
| 1979 | Renault | Renault V6-Turbo M | René Arnoux | Kesk. | Kesk. | Kesk. | WD | 9 | Kesk. |  |  |  |  |  |  |  |  |  |  |  | 0 (26) | 6. |
René Arnoux näytösajossa vuonna 2007.
Rakkautta pakoon

| Rakkautta pakoon Heinäsirkka |
| --- | --- | --- |

Studioalbumin tiedot
 Julkaistu: 1987
 Tyylilaji: pop, rock
 Kesto: 34.28
 Levy-yhtiö: Polarvox
Heinäsirkan muut julkaisut
| Heinäsirkka 1985 | Rakkautta pakoon 1987 | Rautaa & magneettia 1995 |
Rakkautta pakoon on suomalaisen laulaja-lauluntekijän Heinäsirkan toinen studioalbumi. Se julkaistiin vuonna 1987.
Kappaleet

Rakkautta pakoon – 4.43
Kiinalainen karuselli – 3.45
Tähdenlennon maa – 3.36
Sä vaan uneksit – 2.11
Yöballaadi – 3.33
En usko – 2.09
Nykyhetken nainen – 3.18
Siunatkoon (- God Bless Me -) – 3.12
Yö, tähdet ja viiniä – 3.17
Mikset sä jää (- We've Got Tonight -) – 4.39
Reetta Andolin

Reetta Andolin (ent. Kivelä, s. 17. helmikuuta 1977) on suomalainen elintarviketieteiden tohtori ja kaurapohjaisen kasviproteiinituotteen nyhtökauran toinen kehittäjä.  Nyhtökauraa tuottavan Gold&Green Foods -yrityksen Andolin on perustanut yhdessä startup-yrittäjä Maija Itkosen ja tutkija Zhong-qing Jiangin kanssa.  Andolin jätti Gold&Green Foodsilla teknologiajohtajan tehtävät vuonna 2019 mutta jatkaa yrityksen hallituksen jäsenenä.
Andolin on työskennellyt maatalous-metsätieteellisen tiedekunnan työelämäprofessorina 1.9.2020 alkaen. Työelämäprofessuurin alana on innovaatiojohtaminen ja kestävä ruokaketju.
Helsingin yliopiston alumniyhdistys valitsi Reetta Andolinin Helsingin yliopiston Vuoden Alumniksi 2018.
Elämä ja ura

Andolin on kotoisin Hämeenlinnasta. Hän opiskeli Hämeenlinnan lyseon lukiossa, josta valmistui ylioppilaaksi vuonna 1996. Lyseon lukiossa Andolin tutustui tulevaan yrityskumppaniinsa Maija Itkoseen.  Helsingin yliopistossa Andolin aloitti kemian opintonsa vuonna 1996 ja vaihtoi vuonna 1998 elintarvikekemiaan. Elintarviketieteiden maisteriksi hän valmistui vuonna 2003.
Valmistuttuaan Andolin työskenteli Atrian tytäryhtiön tehtaalla Forssassa vuosina 2004–2007.
Andolin lähti Forssasta mukaan Helsingin yliopiston kauratutkimushankkeeseen. Jatko-opintoja Andolin suoritti Helsingin yliopiston viljateknologian tutkimusryhmässä vuosina 2007–2011. Vuonna 2011 valmistunut väitöskirja valittiin Helsingin yliopiston soveltavien biotieteiden vuoden väitöskirjaksi. Andolin oli ensimmäisenä maailmassa löytänyt hapettumismekanismista syyn siihen, miksi kauran beetaglukaani usein pilkkoutuu säilytyksessä.
Ennen Gold&Green Foods -yrityksen perustamista Andolin toimi vuosina 2011–2015 tutkimuspäällikkönä Fazerin suklaatehtaalla. Siellä hän tutki muun muassa tuotteiden terveysvaikutuksia.
Yksityiselämä

Andolinilla on neljä lasta.
Tunnustukset

Vuoden väitöskirja 2011 (soveltavat biotieteet)
Vuoden nuori tutkijayrittäjä (Kaupallisten ja teknisten tieteiden tukisäätiö KAUTE) 2015
Vuoden vaikuttaja 2016 (maatalous-metsätieteellinen tiedekunta)
Vuoden teknologiajohtaja 2017 (CTO Forum, Finland)
Helsingin yliopiston Vuoden Alumni 2018
Suomen kulttuurirahaston suurpalkinto 2020
Muuta

Nyhtökaurayrittäjä Andolin on yksi dokumenttielokuva Yrittäjän päähenkilöistä. Virpi Suutarin ohjaamassa dokumenttielokuvassa seurataan Gold&Green Foods -yrityksen syntyä ja sen perustajajäseniä.  Yrittäjä sai vuonna 2019 parhaan dokumenttielokuvan sekä musiikin Jussi-palkinnon.
Aiheesta muualla

http://www.goldandgreenfoods.com/
Täydellinen proteiini, joka vielä pelastaa ilmaston Nuori tutkijayrittaja 2015
CV (Arkistoitu – Internet Archive) yliopiston sivuilla
Riimikronikka

Riimikronikka keskiajalla varsin tavallinen runomuotoon puettu esitys, kronikka, jostakin historiallisesta ajanjaksosta. Suomalaiselle historiantutkimukselle tärkeitä ovat Ruotsin keskiaikaiset riimikronikat: Eerikinkronikka, Kaarlenkronikka ja Pieni riimikronikka. Itämerenmaakuntien, myös virolaisten ja liiviläisten, vanhinta historiaa valaisee 1200-luvun lopussa sepitetty Liivinmaan riimikronikka.
Suuri riimikronikka (ruots. Stora rimkrönikan) on Eerikin-, Kaarlen- ja Sturenkronikoiden aiemmin käytetty yhteisnimitys.
Förbindelsedikten on osa suurta riimikronikkaa ja yhdistää Eerikinkronikan ja Kaarlenkronikan.
Pieni riimikronikka (ruots. Lilla rimkrönikan) on suppeassa koossa riimein tehty esitys Ruotsin historiasta alkaen vanhimmista taruajoista 1400-luvun keskivaiheille asti, jolloin se on sepitetty. Kunkin hallitsijan kertomaksi pannaan siinä lyhyt kuvaus maan tilasta hänen aikanaan. Sillä ei katsota olevan historiallista tai runollista arvoa. Sen on toisintoineen painattanut G. E. Klemming julkaisussaan Svenska medeltidens rimkrönikor.
Rakkautta etsimässä

| Rakkautta etsimässä Joel Hallikainen |
| --- | --- | --- |

Studioalbumin tiedot
 Julkaistu: 2005
 Tyylilaji: Hengellinen musiikki
 Kesto: 52.56
Joel Hallikaisen muut julkaisut
| ...Mutta suurin niistä on RAKKAUS 2004 | Rakkautta etsimässä 2005 | Puhu minulle 2006 |
Rakkautta etsimässä on suomalaisen iskelmälaulajan Joel Hallikaisen kolmas hengellinen albumi, joka julkaistiin vuonna 2005.
Levy on 2000-vuosikymmenen alkupuolella lähinnä hengelliseen musiikkiin keskittyneen Hallikaisen toistaiseksi viimeinen hengellinen albumi, sillä vuonna 2006 hän palasi iskelmämusiikkiin albumillaan Puhu minulle.
Kappaleet

Rakkautta etsimässä – 3.17 : säv & san J.Hallikainen
Hiljainen huokaus – 4.27
Kosketa minua henki – 3.17
Vie minut lähteesi luo – 4.28
Päivä vain – 3.25
Sinun varaasi kaiken laitan – 3.03
Saviruukku – 4.43
Tänne meidät tarkoitettiin – 3.30
Tule Jeesus ja siunaa lastas – 3.08
Totuuden hetki – 4.05
Aina joku mua kantoi – 4.22
Hän ohitse ei kulje – 4.31
Syntiä monen miehen edestä – 3.47
Särkyneen sydämen laulu – 2.46
Ohenlampi (Mikkeli)

| Ohenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°01′17″N, 27°06′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  joki Kyyveteen 
Järvinumero:  14.932.1.040
Mittaustietoja
Pinnankorkeus:  103,2 m  
Pituus:  680 m  
Leveys:  390 m  
Rantaviiva:  2,564 km  
Pinta-ala:  10,476 ha  
Saaria:  2 
 fiOhenlampi 
Ohenlampi  on Etelä-Savossa Mikkelissä  Kapustasalmen lähellä sijaitseva lampi.
Maantietoa

Lampi on 680 metriä pitkä, 390 metriä leveä, ja sen pinta-ala on 10,5 hehtaaria. Lammella on kartan mukaan kaksi saarta.  Sen rantaviivan pituus on 2,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 103,2 metriä mpy.
Risto Walden

Risto Ilkka Walden (s. 24. maaliskuuta 1965) on suomalainen vero- ja tilinpäätösasiantuntija, oppiarvoltaan kauppatieteiden lisensiaatti Helsingin kauppakorkeakoulusta.
Walden syntyi Valkeakoskella, on asunut ja käynyt koulunsa Helsingissä. Hän on Ressun poikakoulun kasvatti viimeiseltä suomalaiselta poikakouluvuosikerralta ja kirjoitti Ressusta ylioppilaaksi 1984.
Walden on valmistunut Helsingin kauppakorkeakoulusta kauppatieteiden maisteriksi 1993. Hän toimi verohallituksen verotarkastusyksikössä ja Uudenmaan verotarkastusyksikössä vuosina 1992–1998. Kirjanpidon ja laskentatoimen tutkinnon (KLT) Walden suoritti vuonna 1995. Vuosina 1998–2008 Walden työskenteli opetus- ja tutkimusviroissa Helsingin kauppakorkeakoulun laskentatoimen laitoksella. Helsingin kauppakorkeakoulun ylioppilaskunta valitsi hänet vuoden opettajaksi vuonna 2003. Vuonna 2008 Walden siirtyi omistaja-yrittäjäksi isänsä, ekonomi, HTM Kaarle Waldenin työn jatkajaksi Bilanssi Oy:öön.
Walden on luennoinut tilinpäätös- ja verosuunnitteluaiheista ja kouluttanut tuomareita, asianajajia, talousrikostutkijoita, tilintarkastajia, veroasiantuntijoita ja taloushallinnon ammattilaisia. Waldenin kirjallinen tuotanto alkoi Helsingin kauppakorkeakoulussa.
Walden kertoo ammatilliseksi oppi-isäkseen professori Jarmo Leppiniemen ja verotusneuvos Markku Hirvosen, joiden alaisena hän on työskennellyt. Tellervo ja Juuso Waldenin säätiön hallituksen jäsenenä ja asiamiehenä hän on toiminut vuodesta 2007 lähtien ja Sysmän neuvottelukunnan puheenjohtajana 2019 alkaen. Risto Walden on ollut Veronmaksajat ry:n hallituksessa vuodesta 2011 lähtien sekä jäsenenä Taloushallintoliiton eri työryhmissä sekä hallituksen jäsenenä useissa eri yhtiöissä.
Walden on sotilasarvoltaan vänrikki. Hänellä on kolme aikuista lasta ja hän on naimisissa Christina Waldenin kanssa. Waldenin harrastuksina ovat metsästys, metsänhoito, kuntourheilu sekä bridge. Valkeakosken Hakan tukijoukoissa Walden on toiminut vuodesta 2015 lähtien. Jo päättyneellä jalkapallourallaan Waldenin seuroja olivat mm. Kiffen, Ponnistus ja SexyPöxyt.
Teokset

Kukkonen, Matti & Walden, Risto: Elinkeinoverolaki käytännössä. AlmaTalent 2020 (4. painos)
Walden, Risto & Leppiniemi, Jarmo: Tilinpäätös- ja verosuunnittelu. (samalla jatkuvatäydenteinen on-lineteos). AlmaTalent 2021 (13. painos)
Kukkonen, Matti & Walden, Risto: PK-yrityksen verosuunnittelu. AlmaTalent 2018 (3. painos)
Ikäheimo, Seppo, Malmi, Teemu & Walden, Risto: Yrityksen laskentatoimi. AlmaTalent 2019 (6. painos)
Kukkonen, Matti & Walden, Risto: PK-konsernin verosuunnittelu. AlmaTalent 2016 (2. painos)
Renault RS10

| Renault RS10 |
| --- | --- |

Talli:   Equipe Renault Elf
Suunnittelija(t):   Michel Tétu
Kuljettajat:  15.  Jean-Pierre Jabouille 16.  René Arnoux
Teknisiä tietoja
Renkaat:  Michelin
Polttoaine:  Elf
Runko:  alumiinimonokokki
Moottori:  Renault Gordini EF1
Voimansiirto:  6-vaihteinen manuaali
Kilpailuhistoria
Debyytti:  Monacon GP 1979
Kilpailuja:  9
Voittoja:  1
Paalupaikkoja:  5
Nopeimpia kierroksia:  2
Palkintosijoja:  4
MM-pisteitä:  26
Valmistajien maailmanmestaruuksia:  0
Kuljettajien maailmanmestaruuksia:  0
Renault RS10 on Formula 1 -auto, jota Renault-talli käytti kaudella 1979. RS10 oli historian toinen Renault'n F1-auto ja ensimmäinen turbomoottorinen auto, jolla voitettiin F1-osakilpailu. Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalaiset Jean-Pierre Jabouille ja René Arnoux.
Saavutukset

Ranskan GP:sta Renault saavutti historian ensimmäisen voittonsa, kun Jabouille ajoi paalupaikalta voittoon. Arnoux täydensi tallin menestystä sijoittumalla kolmanneksi lähdettyään kilpailuun toisesta lähtöruudusta Jabouillen rinnalta. Arnoux myös ajoi kilpailun nopeimman kierrosajan. Britannian GP:ssa Arnoux ylsi toistamiseen peräkkäin palkintokorokkeelle sijoittumalla kilpailussa nyt toiseksi. Jabouille lähti Saksan GP:hin paalupaikalta, mutta joutui keskeyttämään jo kilpailun alkuvaiheessa. Itävallan GP:ssa Arnoux saavutti paalupaikan ja ajoi kilpailun nopeimman kierroksen, mutta lopputuloksissa hän oli kuudes. Jabouille saavutti paalupaikan Italian GP:sta, mutta kilpailussa hän joutui keskeyttämään. Kauden päätöskilpailussa, Yhdysvaltain GP:ssa, Arnoux ajoi palkintokorokkeelle toiseksi.
Renault saavutti kauden aikana yhteensä 26 pistettä. Valmistajien MM-sarjassa se sijoittui kuudenneksi.
Teknisiä tietoja

Moottori: Renault Gordini EF1, 1 492cc (1.5 L) 90° V6, 530 hv @ 11 000 RPM, KKK:n tuplaturbo, paino 179 kg
Vaihdelaatikko: 6-vaihteinen manuaali
Renkaat: Michelin
Polttoaine: Elf
Formula 1 -tulokset

(lihavointi tarkoittaa paalupaikkaa ja kursivointi kilpailun nopeinta kierrosta.)
| Vuosi | Talli | Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1979 | Renault | Renault Gordini EF1 V6T M |  | ARG | BRA | RSA | USW | ESP | BEL | MON | FRA | GBR | GER | AUT | NED | ITA | CAN | USA | 26 | 6. |
| 1979 | Renault | Renault Gordini EF1 V6T M | Jean-Pierre Jabouille |  |  |  |  |  |  | NC | 1 | Kesk. | Kesk. | Kesk. | Kesk. | 14 | Kesk. | Kesk. | 26 | 6. |
| 1979 | Renault | Renault Gordini EF1 V6T M | René Arnoux |  |  |  |  |  |  | Kesk. | 3 | 2 | Kesk. | 6 | Kesk. | Kesk. | Kesk. | 2 | 26 | 6. |
Roman Adamov

| 0 | 1 | 2 |
| --- | --- | --- |

Henkilötiedot
Koko nimi: Roman Stanislavovitš Adamov
Syntymäaika: 29. toukokuuta 1981 (ikä 43)
Syntymäpaikka: Venäjän SFNT, Neuvostoliitto
Pelipaikka: hyökkääjä
Pituus: 189 cm
Seura
Seura: Rubin Kazan
Pelinumero: 21
Seurat
| Vuodet | Seura | O (M) |
| 2000-2001 2001-2004 2005 2006–2008 2008- | Šah’tar Donetsk FK Rostov Terek Grozny FK Moskova Rubin Kazan |  ? ? 30 (9) 57 (22) |
Maajoukkue
| 2008- | Venäjä | 2 (0) |
 Seurajoukkueuran tilastot kattavat vain kansalliset sarjat, päivitetty 7. helmikuuta 2008.  Maajoukkueuran tilastot päivitetty 7. kesäkuuta 2008.
Roman Stanislavovitš Adamov (ven. Роман Станиславович Адамов), s. 21. kesäkuuta 1982) on venäläinen jalkapalloilija, joka edustaa FK Rubin Kazania. 189-senttimetriä pitkä Adamov on pelipaikaltaan hyökkääjä.
Adamov on urallaan edustanut Rubin Kazanin lisäksi FK Šah’tar Donetskia, FK Rostovia, FC Terek Groznya ja FK Moskovaa. Kaudella 2006/07 Adamov jakoi Roman Pavljutšenkon kanssa Venäjän jalkapalloliigan maalikuninkuuden.
Adamov kuuluu myös Venäjän maajoukkueeseen ja pelaa Venäjän joukkueessa vuoden 2008 EM-turnauksessa.
Venäjän joukkue – Jalkapallon EM-kilpailut 2008
1 Akinfejev |
2 V. Berezutski |
3 Janbajev |
4 Ignaševitš |
5 A. Berezutski |
6 Adamov |
7 Torbinski |
8 Kolodin |
9 Sajenko |
10 Aršavin |
11 Semak |
12 Gabulov |
13 Ivanov |
14 Širokov |
15 Biljaletdinov |
16 Malafejev |
17 Zyrjanov |
18 Žirkov |
19 Pavljutšenko |
20 Semšov |
21 Sytšov |
22 Anjukov |
23 Bystrov |
Valmentaja Hiddink
Nystagmus

Nystagmus eli silmävärve tai silmänvärve on tila, jossa silmät tahdosta riippumatta liikkuvat edestakaisin. Tämä liike voi olla joko vaakasuoraa (poikittaista, horisontaalista), pystysuoraa tai molempia.
Vaakasuora nystagmus on osa silmän normaalia toimintaa.
Luonnollinen silmävärve

Silmämunan liike sinänsä on osa näköjärjestelmän normaalia toimintaa, jossa silmä hakee oikeaa tarkennuspistettä. Joskus tämä liike esiintyy silloin, kun sille ei ole näkemisen kannalta tarvetta, vaan siitä päinvastoin tulee näkemistä vaikeuttava tekijä. Tällöin puhutaan patologisesta nystagmuksesta.
Nystagmus sairautena

Pahimmillaan nystagmus sairautena tekee lukemisen ja muun tarkan työn lähes mahdottomaksi. Nystagmusta pyrkii eniten ilmenemään juuri silloin kun pitäisi pystyä tarkasti katsomaan yhteen tiettyyn kohtaan.
Nystagmus sairautena > Esiintymistiheys

Nystagmuksen esiintymistiheydestä on joitakin tutkimuksia. Oxfordshiressä Englannissa tehdyn tutkimuksen mukaan sitä esiintyi yhdellä 670:stä alle kaksivuotiaasta lapsesta.
Nystagmus sairautena > Syyt

Nystagmus johtuu jostakin sisäkorvan tai tasapainohermon häiriöstä. Nystagmusta esiintyy BPPV:n eli hyvälaatuisen asentohuimauksen yhteydessä. Nystagmusta esiintyy usein henkilöillä, joilla on lisäksi muita neurologisia vammoja, kuten kehitys- tai CP-vammaisilla. Nystagmus voi olla myös perinnöllistä. Tilapäisesti sitä voi esiintyä voimakkaissa stressitilanteissa tai joidenkin keskushermostoon vaikuttavien aineiden vaikutuksen alaisena.
Useimmiten patologinen nystagmus on synnynnäinen vamma, jonka uskotaan olevan parantumaton, mutta se ei toisaalta pahenekaan ja saattaa esiintyä hyvin lievänä. Viime vuosikymmeninä on tosin kokeiltu joitakin lääke- ja leikkaushoitoja, joilla silmien tahatonta nykimistä on saatu vähennettyä huomattavasti. Vauvaiän nystagmuksen on arveltu olevan seurausta kehityshäiriöstä sensomotorisessa (aistien ja liikkeiden) koordinaatiossa.
Nystagmusta saattavat aiheuttaa myös onnettomuudet, kuten iskut pään alueelle. Samoin sitä aiheuttavat sairaudet, kuten MS-tauti, aivokasvaimet ja halvaukset. Nystagmus on hyvin yleistä albinismin yhteydessä.
Nystagmus sairautena > Vaikutukset

Nystagmusta sairastava henkilö ei itse huomaa silmien liikettä, toisin sanoen ”maailma ei liiku” silmien mukana.
Usein on löydettävissä tietty katsesuunta, jossa nystagmus on vähäisempi tai rauhoittuu kokonaan. Niinpä silmävärveen vaikutus näkökykyyn on hyvin yksilöllistä, ja siihen vaikuttavat muut näkövammat, joita usein esiintyy sen kanssa samanaikaisesti. Näin on asia erityisesti synnynnäisen tai paremminkin vauvaiän nystagmuksen kohdalla.
Nystagmus sairautena > Tutkimus

Nystagmuksesta on varsin vähän tietoa, siksi sen tutkimus on vauhdittunut viime vuosikymmeninä. Erityisesti Englannissa on monia tutkimushankkeita. Esimerkiksi Leicesterin yliopistossa on saatu lupaavia tuloksia gabapentiinin ja memantiinin suotuisista vaikutuksista silmävärveen vähentäjinä
Hoito

Lähinnä kokeellisten lääkehoitojen lisäksi nystagmusta on hoidettu leikkauksin. Esimerkiksi silmälihasten irrottaminen ja uudelleenkiinnittäminen eli tenotomia on tuottanut lupaavia tuloksia erityisesti lapsipotilailla.
Aiheesta muualla

American Nystagmus Network — USA:lainen nystagmus-tukiyhdistys
Nystagmus Network UK — Englannissa sijaitseva nystagmus-tukiyhdistys ja sen keskustelufoorumi[vanhentunut linkki]
nystagmus.co.uk — Yksityinen, Englannissa toimiva sivusto sekä siihen liittyvä keskustelufoorumi
Roberto Valentini

Roberto Valentini (n. 1674 Leicester – 26. toukokuuta 1747 Rooma) oli brittiläissyntyinen, Roomaan asettunut säveltäjä, huilisti ja oboisti. Hänen alkuperäinen nimensä oli Robert Valentine.
Valentini oli alun perin kotoisin Leicesterista, mutta jätti kotikaupunkinsa 1600-luvun lopussa ja lähti kiertämään Eurooppaa ennen asettumistaan lopulta Roomaan. Hän muun muassa soitti Arcangelo Corellin johtamassa Georg Friedrich Händelin La resurrezionen kantaesityksessä. Hän ehti elämänsä aikana saada musiikkiaan julkaistuksi Roomassa, Amsterdamissa, Pariisissa ja Lontoossa. Valentini keskittyi kamarimusiikkiin, jossa hän antoi keskeisen aseman huilulle, oboelle ja mandoliinille. Hän on saattanut käyttää mallinaan Giuseppe Gaetano Bonin työtä.
Romanian Augsburgin tunnustuksen evankelinen kirkko

| Romanian Augsburgin tunnustuksen evankelinen kirkko |
| --- | --- |
Suuntautuminen:  Luterilainen
Johtaja:  piispa Reinhart Guib
Yhteistyötahoja:  Luterilainen maailmanliitto
Toiminta-alue:  Romania
Jäseniä:  11 448
Kotisivu:  https://www.evang.ro/
Infobox OKVirheellinen NIMI-arvo: 
Romanian Augsburgin tunnustuksen evankelinen kirkko on luterilainen kirkkokunta Romaniassa. Sillä on 11 448 jäsentä. Se on Luterilaisen maailmanliiton jäsen. Kirkkokunta liittyy Transilvanian saksien historiaan.
Aiheesta muualla

Kirkon kotisivut
Rick Martin

Rick Martin (26. heinäkuuta 1951 Verdun, Quebec, Kanada – 13. maaliskuuta 2011 Clarence, New York, Yhdysvallat) oli laitahyökkääjänä pelannut jääkiekkoilija. Hän pelasi 11 kautta NHL:ssä vuosien 1971 ja 1982 välillä. Parhaiten Martin muistetaan Buffalo Sabresin niin sanotun French Connection -ketjun jäsenenä Gilbert Perreaultin ja Rene Robertin ohella.
Hän pelasi 685 NHL-ottelua ja kirjautti niissä 384 maalia ja 317 syöttöä eli teki 701 tehopistettä. Parhaalla kaudellaan 1974–1975 hän keräsi 95 pistettä, joista 52 maaleilla, vaikka pelasi runkosarjassa vain 68 ottelussa.
Martin kuoli sydänkohtaukseen maaliskuussa 2011, 59-vuotiaana.
Saavutuksia ja palkintoja

seitsemän peräkkäistä NHL:n tähdistöottelua (1972–1978)
NHL:n ykköstähdistöön 1974 ja 1975
NHL:n kakkostähdistöön 1976 ja 1977
numero 7 jäädytettiin 15. marraskuuta 1995
Aiheesta muualla

Rick Martin Legends of Hockey -sivustolla (englanniksi)